ΚΑΝΟΝΙΣΜΟΣ (ΕΚ) αριθ. 2264/94 ΤΗΣ ΕΠΙΤΡΟΠΗΣ της 20ής Σεπτεμβρίου 1994 για την τροποποίηση του κανονισμού (ΕΟΚ) αριθ. 2604/90 όσον αφορά τις λεπτομέρειες εφαρμογής του κανονισμού (ΕΟΚ) αριθ. 1200/90 του Συμβουλίου για την εξυγίανση της παραγωγής μήλων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1200/90 του Συμβουλίου της 7ης Μαΐου 1990 σχετικά με την εξυγίανση της παραγωγής μήλων (1), όπως τροποποιήθηκε τελευταία από τον κανονισμό (ΕΚ) αριθ. 1890/94 (2), και ιδίως το άρθρο 6,

Εκτιμώντας:

ότι ο κανονισμός (ΕΟΚ) αριθ. 1200/90 προβλέπει ότι, για την περίοδο 1994/95, οι εργασίες εκρίζωσης μπορούν να αφορούν ένα τμήμα του οπωρώνα- ότι πρέπει, επομένως, να προσαρμοστούν οι λεπτομέρειες εφαρμογής αυτού του μέτρου, οι οποίες έχουν καθοριστεί με τον κανονισμό (ΕΟΚ) αριθ. 2604/90 της Επιτροπής (3), και ιδίως να καθοριστεί υψηλότερο ποσό για την πριμοδότηση εκρίζωσης σε περίπτωση εκρίζωσης ολόκληρου του οπωρώνα-

ότι τα κράτη μέλη μπορούν να αποφασίζουν, για τους λόγους που ορίζονται στο άρθρο 1 του κανονισμού (ΕΟΚ) αριθ. 1200/90, να μην εφαρμόσουν τον εν λόγω κανονισμό σε τμήμα ή στο σύνολο του εδάφους τους- ότι πρέπει, επομένως, τα ενδιαφερόμενα κράτη μέλη να ενημερώνουν την Επιτροπή για τις σχετικές αποφάσεις τους-

ότι πρέπει να προσαρμοσθεί ο κανονισμός (ΕΟΚ) αριθ. 2604/90, για να ληφθεί υπόψη η αποκτηθείσα πείρα-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 2604/90 τροποποιείται ως εξής:

1. Στο άρθρο 1:

α) η παράγραφος 2 αντικαθίσταται από το ακόλουθο κείμενο:

"2. Η πριμοδότηση εκρίζωσης χορηγείται για την εκρίζωση των δενδρώνων κατά την έννοια του άρθρου 2 παράγραφος 2 του κανονισμού (ΕΟΚ) αριθ. 1200/90, έκτασης ίσης ή ανώτερης από ένα εκτάριο, σε ένα ή περισσότερα αγροτεμάχια. Σε περίπτωση μερικής εκρίζωσης κατά τη διάρκεια της περιόδου 1994/95, η πριμοδότηση αυτή χορηγείται για την εκρίζωση συνολικής έκτασης ίσης ή ανώτερης από ένα εκτάριο."-

β) προστίθεται η ακόλουθη νέα παράγραφος 3:

"3. Οι εργασίες εκρίζωσης πρέπει να αφορούν ολόκληρα αγροτεμάχια και, εφόσον είναι αναγκαίο, για την τήρηση των διατάξεων της παραγράφου 2 δεύτερη πρόταση, ένα συνεχόμενο τμήμα ενός αγροτεμαχίου."

2. Στο άρθρο 2 προστίθεται το ακόλουθο νέο εδάφιο:

"Ωστόσο, για την περίοδο 1994/95, το ποσό αυτό αυξάνεται σε 5 000 Ecu ανά εκτάριο σε περίπτωση εκρίζωσης ολόκληρου του οπωρώνα."

3. Στο άρθρο 3:

α) στο πρώτο εδάφιο, η ημερομηνία "1η Δεκεμβρίου 1992" αντικαθίσταται από την ημερομηνία "1η Δεκεμβρίου 1994"-

β) το δεύτερο εδάφιο αντικαθίσταται από το ακόλουθο κείμενο:

"Η αίτηση συνοδεύεται από τα ακόλουθα:

- έγγραφη δέσμευση του αιτούντος ότι παραιτείται για περίοδο 15 ετών, από τη φύτευση μηλιών στις εκτάσεις της εκμετάλλευσής του που αφορά η εκρίζωση και, αφετέρου, από την επέκταση των άλλων εκτάσεων της εκμετάλλευσής του που είναι φυτευμένες με μηλιές,

- υπό τους όρους που προβλέπονται από την εθνική νομοθεσία, έγγραφη συγκατάθεση, ως προς την εκρίζωση, του ή των ιδιοκτητών των αγροτεμαχίων όπου καλλιεργούνται μηλιές- η εν λόγω συγκατάθεση του ή των ιδιοκτητών ισοδυναμεί με δέσμευση αυτών να εξασφαλίζουν, σε περίπτωση πώλησης, εκμίσθωσης ή κατ' άλλο τρόπο εκχώρησης των αγροτεμαχίων αυτών κατά τη διάρκεια της περιόδου που αναφέρεται στην πρώτη περίπτωση, τη μεταβίβαση σε κάθε νέο καλλιεργητή των υποχρεώσεων που αναφέρονται στην πρώτη περίπτωση."

4. Στο άρθρο 7:

α) η ημερομηνία "30 Ιουνίου" αντικαθίσταται από την ημερομηνία "31 Ιουλίου"-

β) προστίθεται το ακόλουθο κείμενο:

"Επιπλέον, τα κράτη μέλη που κάνουν χρήση των διατάξεων του άρθρου 1 παράγραφος 2 του κανονισμού (ΕΟΚ) αριθ. 1200/90 ενημερώνουν αμέσως σχετικά την Επιτροπή και της γνωστοποιούν τα σχετικά μέρη του εδάφους, καθώς και τις σχετικές νομοθετικές ή κανονιστικές διατάξεις."

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 20 Σεπτεμβρίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 119 της 11. 5. 1990, σ. 63.

(2) ΕΕ αριθ. L 197 της 30. 7. 1994, σ. 41.

(3) ΕΕ αριθ. L 245 της 8. 9. 1990, σ. 23.